CELEX: 22011D0161
Language: el
Date: 2011-12-02 00:00:00
Title: Απόφαση της Μεικτής Επιτροπής του ΕΟΧ αριθ. 161/2011, της 2ας Δεκεμβρίου 2011 , για την τροποποίηση του παραρτήματος XXII (Εταιρικό δίκαιο) της συμφωνίας για τον ΕΟΧ

15.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 76/48
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 161/2011
   της 2ας Δεκεμβρίου 2011
   για την τροποποίηση του παραρτήματος XXII (Εταιρικό δίκαιο) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της εν λόγω συμφωνίας, εφεξής καλούμενη «συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XXII της συμφωνίας τροποποιήθηκε με την απόφαση αριθ. 27/2011 της Μεικτής Επιτροπής του ΕΟΧ της 1ης Απριλίου 2011 (1).
            
         
               (2)
            
            
               Η απόφαση 2010/485/ΕΕ της Επιτροπής, της 1ης Σεπτεμβρίου 2010, για την καταλληλότητα των αρμόδιων αρχών της Αυστραλίας και των Ηνωμένων Πολιτειών σύμφωνα με την οδηγία 2006/43/ΕΚ του Ευρωπαϊκού Κοινοβουλίου και του Συμβουλίου (2), πρέπει να ενσωματωθεί στη συμφωνία,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Μετά το σημείο 10στβ (απόφαση 2010/64/ΕΕ της Επιτροπής) του παραρτήματος XXII της συμφωνίας, παρεμβάλλεται το ακόλουθο σημείο:
   
               «10στγ.
            
            
               
                  32010 D 0485: απόφαση 2010/485/ΕΕ της Επιτροπής, της 1ης Σεπτεμβρίου 2010, για την καταλληλότητα των αρμόδιων αρχών της Αυστραλίας και των Ηνωμένων Πολιτειών σύμφωνα με την οδηγία 2006/43/ΕΚ του Ευρωπαϊκού Κοινοβουλίου και του Συμβουλίου (ΕΕ L 240 της 11.9.2010, σ. 6).».
            
         Άρθρο 2
   Τα κείμενα της απόφασης 2010/485/ΕΕ στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 3 Δεκεμβρίου 2011, υπό την προϋπόθεση ότι έχουν πραγματοποιηθεί προς τη Μεικτή Επιτροπή ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 2 Δεκεμβρίου 2011.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kurt JÄGER
      
   
   
      (1)  ΕΕ L 171 της 30.6.2011, σ. 25.
   
      (2)  ΕΕ L 240 της 11.9.2010, σ. 6.
   
      (3)  Έχουν αναφερθεί συνταγματικές απαιτήσεις.
   
      Κοινή δήλωση των συμβαλλόμενων μερών στην απόφαση αριθ. 161/2011 για την ενσωμάτωση της απόφασης 2010/485/ΕΕ στη συμφωνία
      
         «Η απόφαση 2010/485/ΕΕ της Επιτροπής, της 1ης Σεπτεμβρίου 2010, για την καταλληλότητα των αρμόδιων αρχών της Αυστραλίας και των Ηνωμένων Πολιτειών της Αμερικής σύμφωνα με την οδηγία 2006/43/ΕΚ του Ευρωπαϊκού Κοινοβουλίου και του Συμβουλίου αφορά τις σχέσεις τρίτων χωρών. Η ενσωμάτωση αυτής της απόφασης δεν θίγει το πεδίο εφαρμογής της συμφωνίας για τον ΕΟΧ.»